20-лецьце паэтыцкае працы Янкі Купалы
15 гэтага мая ў Менску, дзе жыве найвялікшы беларускі паэт сучаснасьці Янка Купала, адбылося ўрачыстае сьвяткаваньне 20-летняга юбілею яго паэтыцкае творчасьці.

Беларуская прэса (хоць і разгромленая) і беларускае грамадзянства ў Вільні маняцца ў бліжэйшым часе далучыцца да гэтага сьвяткаваньня. Мы з свайго боку шлем нашаму песьняру гарачае прывітаньне і пажаданьне далейшага расьцьвету яго творчасьці, якая ўвяла беларускую адраджэнскую літаратуру на сусьветны Парнас. 

Антон Луцкевіч
Творы пра Янку Купалу